open-index/open-wikipedia-markdown huggingface dataset:
Арабиска Пустина

мини
**Арабиската Пустина** се протега од Јемен, Персискиот Залив и Оман на Јордан и Ирак. Ги опфаќа поголемиот дел на Арапскиот Полуостров со површина од 2.330.000 квадратни километри (900,000&nbsp;mi²).

Само ретки животни како мачки, газели или некои видови на гуштери се прилагодени на овие екстремни услови за живот.

Климата е исклучително сува, со температури осцилирачки од екстремна топлина на сезонски студена ноќ. Овoј екорегион има малку од биолошката разновидност, иако тука успеваат неколку ендемски растенија.

Многу видови, како што се шарени хиени, чакал или јазовец кои претходно живееле во оваа област, исчезнале поради лов и уништување на живеалиштата. Некои видови се заштитени.

Во Арабиската Ппустина се наоѓаат големи резерви на нафта и плин.

Категорија:Арабиска Пустина
Категорија:Екорегиони во Азија
Категорија:Арапски Полуостров
Фридрих III (изборен кнез на Саксонија)

**Фридрих III ** или *Фридрих Мудриот* (, роден во  во  - починал на  во ) — владетел од династијата Ветинци како изборен кнез од Саксонија во периодот од 1486 до 1525 година. Фридрих е познат по тоа што му помогнал на Мартин Лутер и му дал азил во неговата земја, поддржувајќи ја реформацијата и лутеранството.

## Рани години

Фридрих бил најстариот син на изборниот кнез Ернест од Саксонија (1441-1486) и неговата сопруга Елизабета (1443-1484), ќерка на баварскиот војвода Албрехт III.

## Управување

Тој го наследил неговиот татко на 23 години во 1486 година и управувал со Војводство Саксонија-Витенберг и Изборно Кнежевство Саксонија заедно со својот брат Јохан.

Во 1493 година во Ерусалим станал витез на Орденот на Светиот гроб. Тој бил еден од најголемите поседувачи на реликви од Светата земја. Тој имал 17443 предмети, вклучувајќи реликви од Света Ана, гранка од капината на Мојсеј, млеко од Дева Марија. Во следните години неговата збирка од реликви надминала 19.000 парчиња.

Во 1502 година го основал Универзитетот Витенберг. Во 1519 година, по смртта на царот Максимилијан, изборните кнезови му ја понудиле царската круна, но тој не се чувствувал доволно силен за тоа и истиот предлог го одбил. Од мај 1521 до март 1522 година, Мартин Лутер престојувал во замокот Вартбург откако бил земен под заштита на Фридрих по неговото исклучување од папата Лав X и судењето на собирот во Вормс, но во текот на своето управување никогаш не се сретнал со него.

## Семејство

Фридрих не се оженил, но со Ана Велер, од неаристократско семејство, имал неколку деца.

## Литература

* Georg Spalatin,Christian Gotthold Neudecker,Ludwig Preller, *Historischer nachlass und briefe,* 1851, S. 89 f. 
* Johannes Hofsommer: *Friedrich der Weise und die Reformation.* Norderstedt 2008, ISBN 978-3-640-12620-0.
* Klaus Kühnel: *Friedrich der Weise, Kurfürst von Sachsen. Eine Biographie.* Wittenberg 2004, ISBN 3-933028-81-7.
* Heinrich Theodor Flathe, [''Friedrich III. der Weise''](http://de.wikisource.org/wiki/ADB:Friedrich_III._(Kurf%C3%BCrst_von_Sachsen)).  Allgemeine Deutsche Biographie (ADB).  7. Duncker & Humblot, Leipzig 1877, S. 779–781.. 
* Friedrich Wilhelm Bautz, *Friedrich der Weise, Kurfürst von Sachsen*. *Biographisch-Bibliographisches Kirchenlexikon (BBKL).* 2, Bautz, Hamm 1990, ISBN 3-88309-032-8, Sp. 128–129.

## Наводи

## Надворешни врски

* 

Категорија:Изборни кнезови на Саксонија
Категорија:Војводи на Саксонија
Категорија:Ландгрофови од Тирингија
Категорија:Ветинци
Категорија:Римокатолички христијани од Германија
Ернест (изборен кнез на Саксонија)

**Ернест ** (, роден во  во  - починал на  во ) — владетел од династијата Ветинци како изборен кнез од Саксонија во периодот од 1464 до 1486 година и ландгроф од Тирингија во периодот од 1482 до 1486 година.

## Рани години

Фридрих бил вториот син на изборниот кнез Фридрих I (1370-1428) и на Катарина од Брауншвајг-Линебург (1395-1442). По смртта на поголемиот брат Фридрих II тој станал негов наследник како изборен кнез од Саксонија во 1451 година.

## Управување

Во 1455 година тој бил киднапиран од замокот Алтенбург заедно со неговиот брат Албрехт.

Ернест се оженил на 19 ноември 1460 година во Лајпциг за Елизабета (1443 - 1484), ќерка на баварскиот војвода Албрехт III. Четири години подоцна, по смртта на неговиот татко, Ернест станал изборен кнез на Саксонија. Тој управувал сам во Саксонија и 21 година заедно со својот брат Албрехт во Тирингија и Мајсен. Имал добри односи со Бохемија и со унгарскиот крал Матјаш Корвин.

На 26 август 1486 година Ернест паднал од коњ и починал во близина на Колдиц. Ернест бил погребан во катедралата на Мајсен.

## Семејство

Ернест и Елизабета имале седум деца:

*Кристина 
*Фридрих III 
*Ернест
*Адалберт 
*Јохан)  
*Маргарета 
*Волфганг
## Наводи

## Надворешни врски
* 

*

Категорија:Изборни кнезови на Саксонија
Категорија:Војводи на Саксонија
Категорија:Ландгрофови од Тирингија
Категорија:Ветинци
Категорија:Родени во 1441 година
Албрехт I (маркгроф на Бранденбург)

**Албрехт I** или **Албрехт Мечката** (, роден во  - починал на  во ) — владетел од династијата Аскани како прв маркгроф од Бранденбург во периодот од 1157 до 1170 година и војвода од Саксонија во периодот од 1138 до 1142 година.

## Рани години

Албрехт бил единствениот син на грофот од Баленштет Отон Богатиот и неговата сопруга Ајлика.

Во 1134 година Албрехт Мечката добил свои територии по победата над кнезот Јакса кај тврдината Бранденбург на реката Хафел. Од 1134 година тој станал маркгроф на Нордмарк. Од 1138 година тој станал војвода од Саксонија. Тој учествува заедно со Хајнрих Лав во 1147 година во крстоносна војна против Словените.

На 11 јуни 1157 година тој го основал Маркгрофство Бранденбург и тој станал првиот маркгроф од Бранденбург.

Категорија:Војводи на Саксонија
Категорија:Маркгрофови од Бранденбург
Категорија:Грофови од Анхалт
Категорија:Аскани
Чеплеска Река

**Чеплеска Река** — река во Македонија на планинскиот масив Мокра. Се наоѓа на Орешка Планина и е притока на Бабуна. Настанува од неколку помали изворчиња, високо во буковата шума на планинскиот масив Мокра во близината на месноста на некогашното раселено село денес Планинарски дом „Чеплез“. Целото нејзино течение е низ густата букова шума сè до нејзиното влевање во изворишното подрачје на горното течение на Бабуна во Нежилово. Преку нејзиното течение минуваат обележаната планинарска пешачка патека и колскиот шумски пат од Папрадиште кон планинарскиот дом Чеплес. Близу до колскиот пат се наоѓа мал и убав водопад, а крај планинарската патека остатоци (ракли) од стар мост. Според месни кажувања и преданија долот и течението на Чеплеска Река ја претставуваат границата помеѓу планините Даутица и Јакупица.

## Наводи

Категорија:Реки во Македонија
Категорија:Мокра
Список на државни посети направени од Ѓорге Иванов

Според официјалната биографија на Ѓорге Иванов, во текот на својот мандат како претседател остварил рекордна дипломатска агенда со преку 200 билатерални средби со шефови на држави, преку 150 средби со премиери, претседатели на парламенти и шефови на дипломатија, преку 100 официјални, работни и неформални посети и учества на меѓународни настани. За време на својот мандат остварил повеќе од 100 средби со други странски државници, со високи претставници на меѓународни организации и со верски водачи. Бил домаќин на над 40 официјални и работни посети на шефови на држави на Република Македонија.

## Државни посети направени од Ѓорге Иванов

## Државни посети на кои Ѓорге Иванов бил домаќин

## Наводи

*
Јохан (изборен кнез на Саксонија)

**Јохан** (, роден во  во  - починал на  во ) — владетел од династијата Ветинци како изборен кнез од Саксонија во периодот од 1525 до 1532 година.

## Рани години

Јохан бил четвртиот син на изборниот кнез Ернест од Саксонија (1441-1486) и неговата сопруга Елизабета (1443-1484), ќерка на баварскиот војвода Албрехт III.

## Управување

Тој го наследил неговиот татко во 1486 година и управувал со Војводство Саксонија-Витенберг и Изборно Кнежевство Саксонија заедно со својот брат Фридрих III. Другите негови браќа Ернест и Адалберт станале духовници.

По неговата втора женидба, тој и неговиот брат си ги поделиле териториите. Јохан како седиште му припаднал Вајмар и од таму управувал со Тирингија. Во 1525 година ги наследил териториите на својот брат бидејќи Фридрих немал деца.

Јохан имал позитивен став кон реформацијата. Мартин Лутер живеел во неговота територија. Во 1527 година Јохан ја основал Евангелско-лутеранската државна црква и како изборен кнез станал и нејзин прв епископ.

Јохан управувал 40 години и починал во 1532 година. Тој бил погребан во палатската црква на Витенберг. Протестантската црква неговиот ден го слави на 16 август. Јохан бил наследен од страна на неговиот син Јохан Фридрих.

## Семејство

Јохан се оженил на 1 март 1500 година во Торгау за Софија Мекленбург (1481 - 1503), ќерка на војводата Магнус II од Мекленбург. Двајцата имале еден син:

* Јохан Фридрих.

На 13 ноември 1513 година Јохан се оженил во Торгау по вторпат за Маргарита од Анхалт (1494 - 1521), ќерка на кнезот Валдемар VI од Анхалт. Тие имале четири деца:

* Марија 
* Маргарета
* Јохан
* Јохан Ернест

## Литература
* Heinrich Theodor Flathe, [''Johann (Herzog von Sachsen), Kurfürst von Sachsen.''](http://de.wikisource.org/wiki/ADB:Johann_(Herzog_von_Sachsen)), Allgemeine Deutsche Biographie (ADB). Band 14. Duncker & Humblot, Leipzig 1881, S. 322–326.

## Надворешни врски

*Longer biography



Категорија:Изборни кнезови на Саксонија
Категорија:Војводи на Саксонија
Категорија:Ландгрофови од Тирингија
Категорија:Ветинци
Метопролол

**Метопрололот** е селективен блокатор на β1 рецепторите. Се користи во третманот на хипертензија, ангина пекторис и др. Исто така се користи за превенција на понатамошни проблеми со срцето после миокарден инфаркт.

Метопрололот првпат бил синтетизиран во 1969 година. Во 2024, е триесет и четврти најчесто пропишуван лек во Македонија, со повеќе од 179.000 рецепти.

## стереохемија
Метопролол содржи стереоцентар и се состои од два енантиомери. Ова е рацемат, односно мешавина од 1: 1 (R) - и (S) -форма:

## Наводи

Категорија:Бета блокатори
Категорија:Неопходни лекови според Светската здравствена организација
Јохан Фридрих I (изборен кнез на Саксонија)

**Јохан Фридрих I** (, роден во  во  - починал на  во ) — владетел од династијата Ветинци како изборен кнез од Саксонија во периодот од 1532 до 1547 година и војвода од Саксонија во периодот од 1547 до 1554 година.

## Рани години

Јохан Фридрих I бил најстариот син на саксонскиот изборен кнез Јохан (1468-1532) и неговата прва сопруга Софија (1481-1503), ќерка на војводата Магнус II од Мекленбург.

Јохан Фридрих се оженил во февруари 1527 година во Торгау за Сибилја (1512-1554), ќерка на Војводата Јохан III од Јулих-Клеве-Берг.

Јохан Фридрих бил заробен во Битката кај Милберг на 24 април 1547 година од страна на царската војска и на 10 мај осуден на смрт, но по молба на влијателни кнезови казната била заменета со доживотен затвор.

Тој ја изгубил титулата изборен кнез и голем дел од своите територии. Од затворот тој дал наредба за изградба на дворец и високо училиште во Јена, кое училиште во 1558 година станало универзитет. По пет години тој бил ослободен на 1 септември 1552 година. Последните години ги поминал во Вајмар и бил наследен од својот брат Јохан Ернест.

Јохан Фридрих бил погребан до сопругата Сибилја во градската црква на Вајмар. Протестантската црква неговиот ден го слави на 3 март.

## Семејство

Јохан Фридрих со Сибилја имале 4 деца:

* Јохан Фридрих II
* Јохан Вилхелм I 
* Јохан Ернест 
* Јохан Фридрих III

## Литература
*  Joachim Bauer und Birgitt Hellmann, *Verlust und Gewinn. Johann Friedrich I., Kurfürst von Sachsen*; Bausteine zur Jenaer Stadtgeschichte, 8; Weimar, Jena 2003; ISBN 3-89807-058-1
* Frank-Lothar Kroll, *Die Herrscher Sachsens: Markgrafen, Kurfürsten, Könige 1089- 1918*, Verlag C. H. Beck 2004, S. 70 ff. (Digitalisat)
* Heinrich Theodor Flathe, [''Johann Friedrich (Kurfürst von Sachsen).''](http://de.wikisource.org/wiki/ADB:Johann_Friedrich_(Kurf%C3%BCrst_von_Sachsen)) Allgemeine Deutsche Biographie (ADB). 14. Duncker & Humblot, Leipzig 1881, S. 326–330.

## Надворешни врски
* 
* Stadtführer Dresden "Fürstenzug" 
* Biografie Johann Friedrich I., Freenet
* Ökumenisches Heiligenlexikon
* MDR-Seite Geschichte Mitteldeutschlands
* Die Ernestinische Linie der Wettiner 

Категорија:Изборни кнезови на Саксонија
Категорија:Војводи на Саксонија
Категорија:Ветинци
Насер Селмани

**Насер Селмани** (роден во 1973 година во Скопје) — новинар во дневниот весник Вест и поранешен претседател на Здружението на новинари на Македонија. Вработен е во телевизија Шења како новинар и водител на емисијата "Интервју", од кои одреден период работи во "Утрински брифинг" на Слободна ТВ, па потоа пак се враќа во ТВ Шења. 
## Наводи

Категорија:Новинари
Категорија:Македонски новинари
Категорија:Македонски телевизиски водители
Категорија:Македонски водители
Фирстенберг-Штилинген

**Фирстенберг-Штилинген** () — средновековна грофовија во денешна Германија, сместена во областа Штилинген. Се создала со поделба на Фирстенберг-Бломберг во 1614 година. Била поделена во 1704 година помеѓу синовите на грофот Проспер Фридрих, при што Фирстенберг-Фирстенберг го земал Јозеф Вилхелм Ернст, а Фирстенберг-Вајтра го презел неговиот син, Лудвиг Август Егон.

## Грофови на Фирстенберг-Штилинген (1614-1704)

* Фридрих Рудолф Фирстенберг (1614-1655)
* Максимилијан Франц (1655-1681)
* Леополд Марквард (1681-1689) со Проспер Фридрих (1681-1704)

Категорија:Фирстенберговци
Категорија:Земји во Светото Римско Царство
Меѓународна федерација на новинари

**Меѓународната федерација на новинари** — глобален сојуз на новинарски синдикати. Организацијата има за цел да ги заштити и зајакне правата и слободите на новинарите. Исто така е посветена да работи на полето на солидарноста, социјалната правда, работничките права, глобализацијата, демократијата, човековите правa и да се бори против сиромаштијата и корупцијата.

Денес, МФН претставува околу 600,000 членови во повеќе од 100 држави. Седиштето се наоѓа во Брисел, Белгија. Службени јазици се англиски, француски и шпански.

## Наводи

Категорија:Меѓународна федерација на новинари
Категорија:Синдикати оформени во 1926
Фирстенберг-Вајтра

**Фирстенберг-Вајтра** () — гранка на грофовите Фирстенберг во југозападниот дел на денешната сојузна покраина Баден-Виртемберг, Германија, со седиште во Бохемија, денешна Чешка. Фирстенберг-Вајтра се појавила со поделба на Фирстенберг-Штилинген и била поделена помеѓу самата себе и Фирстенберг-Тајковиц во 1759 година. Фирстенберг-Вајтра била медијатизирана кон Австрија во 1806 година.

## Грофови на Фирстенберг-Вајтра (1709-1806)

* Лудвиг Август Егон (1709-1759)
* Јоахим Егон (1759-1806)

Категорија:Фирстенберговци
Категорија:Земји во Светото Римско Царство
Фирстенберг-Тајковиц

мини|Замокот во Тавиковице
**Фирстенберг-Тајковиц** () — гранка на династијата Фирстенберг во југозападниот дел на денешната сојузна покраина Баден-Виртемберг, Германија, со седиште во Моравија, денешна Чешка. Фирстенберг-Тајковиц била создадена со поделба на Фирстенберг-Вајтра, а била медијатизирана кон Австрија во 1806 година.

## Грофови на Фирстенберг-Тајковиц (1759-1806)

* Фридрих Јозеф Максимилијан Август (1759-1806)

Категорија:Фирстенберговци
Категорија:Земји во Светото Римско Царство
Фирстенберг-Мескирх

**Фирстенберг-Мескирх** () — грофовија на династијата Фирстенберг, сместена околу Мескирх. Настанала со поделба на Фирстенберг-Блумберг, а била издигната во кнежевство во 1716 година и била наследена од грофовите на Фирстенберг-Фирстенберг во 1744 година.

## Грофови на Фирстенберг-Мескирх (1614–1716)

* Вратислав II (1614–1642)
* Франц Кристофер (1642–1671)
* Фридрих Кристофер (1671–1684)
* Фробен Фердинанд (1684–1716)

## Кнезови на Фирстенберг-Мескирх (1716–1744)

* Фробен Фердинанд (1716–1735)
* Карл Фридрих (1735–1744)

Категорија:Фирстенберговци
Категорија:Земји во Светото Римско Царство
Фирстенберг-Блумберг

**Фирстенберг-Блумберг** () — средновековна грофовија сместена во областа Блумберг, во јужниот дел на денешната сојузна покраина Баден-Виртемберг, Германија. Била создадена со поделба на Фирстенберг-Бар во 1559 година. Доживеала две поделби: помеѓу самата себе и Фирстенберг-Меринген во 1599 година и помеѓу Фирстенберг-Мескирх и Фирстенберг-Штилинген во 1614 година.

## Грофови на Фирстенберг-Блумберг (1559 - 1614)

* Кристофер I (1559)
* Алберт I (1559-1599)
* Кристофер II (1599-1614)

Категорија:Фирстенберговци
Категорија:Земји во Светото Римско Царство
Фирстенберг-Меринген

**Фирстенберг-Меринген** () — средновековна грофовија на династијата Фирстенберг. Била создадена со поделба на Фирстенберг-Блумберг, а била наследена од грофовите Фирстенберг-Штилинген во 1641 година.

## Грофови на Фирстенберг-Меринген (1599-1641)

* Вратислав I (1599-1631)
* Франц II (1631-1640)
* Франц Вратислав (1640-1641)

Категорија:Фирстенберговци
Категорија:Земји во Светото Римско Царство
Фирстенберг-Пирглиц

**Фирстенберг-Пирглиц** () — династија на благородничко семејство од југозападниот дел на денешната сојузна покраина Баден-Виртемберг, Германија, која го имала своето седиште во замокот Кршивоклат () во Бохемија, денешна Чешка. Фирстенберг-Пирглиц се појавила со поделба на Фирстенберг-Фирстенберг во 1762 година и го добила Фирстенберг-Фирстенберг во 1804 година. По 1804 година, кнезовите ја користеле титулата кнез на Фирстенберг. Фирстенберг-Пирглиц била медијатизирана кон Австрија, Баден, Хоенцолерн-Зигмаринген и Виртемберг во 1806 година.

## Кнезови на Фирстенберг-Пирглиц (1762-1806)

* Карл Боромојс Егон I (1762-1787)
**Филип Марија Нериус (1787-1790)
***Карл Габриел Марија (1790-1799)
**Карл Јозеф Алојс (1760-1799)
***Карл Егон II (1799-1804)

## Медијатизирани кнезови на Фирстенберг (1806-денес)

* Карл Егон II (1806-1854)
**Карл Егон III (1854-1892)
***Карл Егон IV (1892-1896)
**Максимилијан Егон I (1822-1873)
***Максимилијан Егон II (1896-1941)
****Карл Егон V (1941-1973)
****Максимилијан Егон (1896-1959)
*****Јоахим Егон (1973-2002)
******Хајнрих (престолонаследник)
*******Кристијан
*******Антониј
******Карл Егон
******Јоханес
*******Винченц
*******Лудвиг
*******Јохан Кристијан
*****Фридрих Максимилијан (1926-1969)
******Максимилијан
*******Фридрих Гец

## Наводи

Категорија:Фирстенберговци
Категорија:Земји во Светото Римско Царство
Категорија:Кнежевства во Светото Римско Царство
Еден час и триесет минути (роман)

**Еден час и триесет минути** — роман на македонскиот писател Берт Стајн од 2016 година.

## Содржина
Во романот се зборува за растењето на дете од мешан брак, на разведени родители, кое по избувнувањето на војната во Босна се преселува од Сараево (каде ги поминува првите десетина години од животот) во Скопје. Книгата завршува со веста дека главниот лик во романот очекува син. Во меѓувреме се прикажани неколку епизоди од неговиот живот, како: школувањето во Италија, барањето работа во Лондон, враќањето во Скопје, љубовта и создавањето семејство.

## Критички осврт кон книгата
Романот претставува еден вид продолжение на првиот роман на Стајн, „Три минути и триесет и пет секунди“ бидејќи тематиката и книжевната поетика се надоврзуваат на него. Насловот на „Еден час...“ го симболизира траењето на вообичаените холивудски филмови при што романот користи една вообичаена филмска техника која е присутна и во постмодерната книжевност, а во првите страници авторот дури и ги имитира филмските дидаскалии што создава впечаток дека читаме сценарио. Втората наративна техника која ја користи Стајн е каталошката, лексиконската, односно техниката на кратки резови.

## Наводи

Категорија:Дела на Берт Стајн
Категорија:Македонски романи
Категорија:Македонски дела од 2016 година
Категорија:Книги од 2016 година
Категорија:Појавено во 2016 година во Македонија
Кучиња скитници (филм)

**Кучиња скитници** (англиски: *Stray Dogs*) - тајванско-француски филм на тајванскиот режисер Цаи Минг Лианг од 2013 година. Главната улога ја игра Ли Канг Шенг.

## Содржина
Филмот го прикажува животот на еден татко и неговите две малолетни деца кои едвај преживуваат во Тајпеј. Таткото работи како подвижна реклама на главните крстосници на Тајпеј, постојано изложен на силен ветар и дожд, а неговите деца преживуваат преку користење бесплатни рекламни примероци и храна со поминат рок што ја наоѓаат во големите продавници. Притоа, секоја ноќ, семејството наоѓа засолниште во некоја напуштена зграда. Еден ден, во нивните животи влегува една непозната жена која им носи малку топлина и замена за нормалното семејно секојдневие.

## Критички осврт кон филмот
Филмот се одликува со вообичаениот бавен и контемплативен стил на режисерот и долги и статични секвенци. Цаи Линг не раскажува приказни, туку слика тела врз напуштени пејзажи. Неговите долги кадри претставуваат фрески на ништожноста, а нивното повторување создава бесконечен тек на свеста во кој гледачот е повикан да ги пополни намерните дупки во нарацијата. Тоа авторот го прави со бројни слики, со нијанси со тишина, со празни места и преку набљудување на лицето и на телото на Ли Канг Шенг (во улога на таткото). Така, Цаи Лианг ја истражува суштината на човековото постоење, како и границите на филмскиот јазик.

## Наводи

Категорија:Филмови од 2013 година
Категорија: Филмови на Цаи Минг Лианг
Категорија: Филмови со Ли Канг Шенг
Категорија: Тајвански филмови
Тажната Јасмина (филм)

**„Тажната Јасмина“** (англиски: *Blue Jasmine*) е американски игран филм од 2013 година, во режија на Вуди Ален (*Woody Allen*), кој исто така е автор и на сценариото. Главните улоги во филмот ги толкуваат: Кејт Бланчет, Алек Болдвин, Питер Сарсгард, Сали Хокинс итн. Филмот добил 52 награди (меѓу кои и „Оскар“, „Златен глобус“ и „БАФТА“ за Бланчет) и имал уште 74 номинации. 

## Содржина
Во филмот се прикажува судбината на Јасмина (ја игра Бланчет), која живее во брак со богатиот Хал (го игра Болдвин) во Њујорк. Набргу, нејзиниот живот се распаѓа кога Хал е уапсен поради финансиски малверзации. Всушност, токму таа го пријавува сопругот во полицијата откако ќе открие дека тој постојано ја изневерувал со други жени. По апсењето, Хал извршува самоубиство, а нивниот син го напушта универзитетот и започнува самостоен живот. Овие настани предизвикуваат големи психички проблеми кај Јасмина и таа се преселува во Сан Франциско, каде живее во станот на својата сиромашна сестра Џинџер (ја глуми Хокинс), која е разведена, но има симпатичен вереник. Претходно, Џинџер и нејзиниот сопруг добиваат голема сума пари на лотарија кои му ги даваат на Хал за да ги инвестира, но нивната инвестиција пропаѓа. Џинџер се однесува добро кон Јасмина и се труди да ѝ го олесни животот, но нејзиниот вереник е непријателски настроен кон Јасмина, обвинувајќи ја дека е себична. По првичниот шок, Јасмина почнува да работи во една стоматолошка ординација, а истовремено посетува курс за компјутери, посакувајќи да стане дизајнер. По нападното додворување на заболекарот, таа ја напушта работата. Сепак, на една забава, Јасмина запознава еден богат дипломат и тие планираат да се венчаат. Притоа, таа лаже за своето минато, со цел да не си ја упропасти иднината. Меѓутоа, еден ден, Јасмина го среќава поранешниот маж на Џинџер кој му кажува на нејзиното момче за нејзиното минато. Истовремено, таа дознава каде живее нејзиниот син, но кога го посетува, тој изјавува дека не сака да ја види. Така, Јасмина повторно доживува бродолом и седнува на една клупа, зборувајќи си самата со себе. Во меѓувреме, на истата забава, Џинџер запознава еден маж со кого стапува во врска. Нејзиниот вереник е бесен, а подоцна запаѓа во очај и ја моли да му се врати. Мислејќи дека конечно нашла добар маж, Џинџер доживува разочарување, откривајќи дека тој е веќе оженет. Така, таа повторно му се враќа на својот вереник. 

## Наводи

Категорија:Филмови на Вуди Ален
Категорија:Филмови со Кејт Бланчет
Категорија:Филмови со Алек Болдвин
Категорија:Филмови со Питер Сарсгард
Категорија:Филмови од 2013 година
Категорија:Американски филмови
Категорија:Филмови на англиски јазик
Категорија:Филмски комедии
Категорија:Филмови чие дејствие се одвива во Њујорк
Категорија:Филмови чие дејствие се одвива во Сан Франциско
Напад на аеродромот во Истанбул (2016)

-->
}}
На 28 јуни 2016 година, биле слушнати експлозии и истрели на аеродромот Ататурк во Истанбул, Турција. Истрелите од огнено оружје биле слушнати на паркингот на аеродромот, додека експлозиите се случиле во влезот кон терминалот во меѓународни пристигнувања и се чини дека се предизвикани од страна на бомбаши-самоубијци. Некои извештаи наведуваат дека експлозиите се случиле во различни делови на аеродромот.
Четири вооружени мажи биле видени како бегаат после експлозиите.

## Одговорност
Исламската Држава била обвинета од страна на премиерот Бинали Јилдирим иако сè уште никој нема преземено одговорност.

## Жртви

## Наводи

Категорија:Терористички напади во Турција во 2016
Категорија:Бакирќој
Категорија:Историја на Истанбул (1923-денес)
Телескоп Канада-Франција-Хаваи

thumb|right|Телескопот КФХ на изгрејсонце

thumb|right|Телескопот во август 2002

**Телескоп Канада-Франција-Хаваи** – телескоп сместен во близина на врвот на планината Мауна Кеја на хавајскиот Голем Остров на надморска висина од 4 204 м и е една од опсерваториите што ги опфаќа опсерваторијата Мауна Кеја. Во работа е од 1979 година,, а неговата конфигурација е примарно жариште/Касегрен со корисен пречник од 3,58 м.

Корпорацијата е формирана со трипартитен договор меѓу Универзитетот од Хаваи, Националниот истражувачки совет на Канада и Националниот центар за научни истражувања на Франција. Телескопот КФХ исто така има партнерство со Националната астрономска опсерваторија на Кина, Институтот за астрономија и астрофизика на Тајван, Националната лабораторија за астрофизика на Бразил и Корејскиот институт за астрономски и вселенски науки на Кореја. Моментално, времето за посматрање на телескопот КФХ им се нуди на научниците од сите седум земји-партнери. Астрономите од Европската унија можат да поднесат предлози преку пристапната програма на Оптичкиот инфрацрвена координативна мрежа за астрономија (OPTICON, Optical Infrared Coordination Network for Astronomy).

Телескопот КФХ моментално работи со четири инструменти:
*МегаКам, со видно поле од 1 квадратен степен и аголна резолуција од  0,18 ".
*ВирКам, со видно поле од 0,1 квадратен степен во инфрацрвеното поле и аголна резолуција од 0,3 ". 
*ЕСПаДОнС, , спектрополариметар.
*СИТЕЛ, спектрограф со Фурјеова трансформација ]]

Телескопот КФХ, во соработка со Coelum Astronomia одржува јавно мрежно место нареченo „Хавајска ѕвездена светлина“ кој нуди екстремно висококвалитетни верзии на слики во разни формати.

## Наводи

## Надворешни врски

* The Canada–France–Hawaii Telescope Corporation (official site)
* Hawaiian Starlight
* National Research Council (Canada)
* Conseil National de la Recherche Scientifique (France)
* National Astronomical Observatories of China (China)
* ACADEMIA SINICA Institute of Astronomy and Astrophysics (Taiwan)  
* Laboratório Nacional de Astrofisica (Brazil)
* Korean Space Science Institute (Korea) 
* Coelum Astronomia
* WIRCAM optical configuration 
* Optical Infrared Coordination Network for Astronomy (OPTICON) 

Категорија:Телескопи
Категорија:Астрономски опсерватории на Хаваи
Војводство Саксонија

**Војводство Саксонија** () — територија на Светото Римско Царство, создадена во 804 и опстојувала до 1296 година.

Категорија:Земји во Светото Римско Царство
Категорија:Поранешни држави во Европа

Саксонија
Категорија:Поранешни држави и територии во Саксонија-Анхалт
Категорија:Поранешни држави и територии во Северна Рајна-Вестфалија
Категорија:Поранешни држави и територии во Долна Саксонија
Категорија:Каролиншко Царство
Војводство Тирингија

**Војводство Тирингија** () — територија на Франките и Светото Римско Царство, создадена во 631 и опстојувала до 1440 година.

Тирингија станала ландгрофовија во 1130 година. По исчезнувањето на владејачката Лудовиншка линија на грофови во 1247 и војната за Тирингија (1247–1264), западната половина станала независна под името „Хесен“, никогаш потоа не станала дел од Тирингија. Поголемиот дел од преостанатиот дел на Тирингија преминал под владение на ветинската династија од соседното Грофовија Мајсен, зачетникот на подоцнежниот Електорат и Кралство Саксонија. Со поделбата на династијата Ветин во 1485 година, Тирингија преминала под владение на делот Ернестин од семејството, која потоа била поделена на голем број помали држави, според саксонската традиција на поделба на наследството помеѓу машките наследници. Овие биле „саксонски војводства“, составени помеѓу другите од државите Саксо-Вајмар, Саксо-Ајзенах, Саксо-Јена, Саксо-Мајнинген, Саксо-Алтенбург, Саксо-Кобург и Саксо-Гота; Тирингија главно останала како географска областа.

Категорија:Земји во Светото Римско Царство
Категорија:Поранешни држави во Европа

Категорија:Поранешни држави и територии во Тирингија
Авеста

**Авеста** — збирка свети книги од религијата на старите Иранци (Парси), кои го задржале учењето на Заратустра (зороастризам). Збирката е создадена уште додека бил жив Заратустра.

Авеста е најсветата книга на зороастризмот, и за неговите следбеници има иста важност како и Библијата за христијаните или Куранот за муслиманите.

Сите зачувани текстови на *Авестата* потекнуваат од периодот по падот на Сасанидското Царство, од 9 век пр. н. е. до 13 век пр. н. е.

## Јазик
мини|лево|400п|Фрагмент
Треба да се напомене дека Авеста е напишана со изворниот јазик на Индо-Иранците, т.е. на авестиски јазик, како што се нарекува денес.

## Делови од Авеста
Авеста е збир на повеќе целини, и се состои од следниве збирки текстови: Венидад, Висперад, Хорде Авеста, Јасна и Јашт.

Јасна е третата по ред збирка текстови во Авеста, и во неа се наоѓаат молитви што се изговарани при принесување на жртви и  во текот на церемонијата јасна.

Јашт е четврта по ред збирка текстови во Авеста, во која се наоѓаат химни (дваесет и две), посветени секоја на по едно од божестава од зороастризмот. Со овие химни им се укажувала чест на сите божествени суштества кои се заслужни за добриот збор, дело и мисла.

Хорде Авеста се состои главно од молитви за врховниот бог Ахура Мазда, но содржи и легенди и митови од персиската прататковина, а Венидад и Висперад содржат религиозни закони и парсиски догми.

Исто така, во Авеста се вметнати итн. фрагменти, делова кои се најдени подоцна, а во кои се наоѓаат разни изреки и совети за добар живот. Понекогаш, фрагментите обично не се наведуваат како дел на Авеста.

## Наводи

*
Салаковска Река

**Салаковска Река** — река во Македонија на планинскиот масив Мокра. Настанува со истекување од Салаковските езера односно од истеката од Големото Салаковско Езеро кое е поврзано и се храни со вода од Малото Салаковско Езеро, високо под врвот Убава на огранката Салакова Планина на Караџица. Претставува десна и една од најзаначајните притоки, изворишни челенки на Кадина Река во нејзиното изворишно подрачје и горно течение. Во месноста Бразда, преку вештачки прокопан канал - бразда, дел од водите од Салакова Река се одливаат во сливот на Маркова Река во долот на Црн Врв. За ова постои предание според кое Крали Марко, како и на други места, така и тука со својата сабја тој процепувал карпи и планини и ја пропуштал водата. Според тоа предание, порано, всушност, водите на езерото истекувале преку Кадина Река во велешкиот Вардар, бидејќи издигнатата карпа им пречела да истечат во Скопско. Бидејќи му била потребна водата во изградбата на Марковиот манастир, тој ја процепил височината, направил преграда каде што истекувала водата во Кадина Река и дел од водата пуштил да тече во спротивен правец во Скопско. Во коритото по течението на Салаковска Река се среќава ретката геолошко-хидрографска појава на „длабоки лонци“. По краток тек со многу голем и брз пад, Салаковска Река се влева во Кадина Река, во долот наспроти Планинарскиот дом „Караџица“.

## Галерија

File:Истека на Салакова Река.jpg|Истеката на Салакова Река од езерата
File:Салакова Река 01.jpg|Глетка од Салаковска Река
File:Салакова Река 04.jpg|Глетка од Салаковска Река
File:Истеците од Салакови Езера.jpg|Истеците на Салаковска Река од езерата
File:Салакова Река 05.jpg|Мал водопад во изворишниот дел
File:Салакова Река 02.jpg|Глетка од Салаковска Река
File:Бразда (Салаково) 02.jpg|Браздата, прокопана од Крали Марко, која носи вода од Салакова (Кадина) во Маркова Река
File:Бразда (Салаково) 01.jpg|Браздата, прокопана од Крали Марко, која носи вода од Салакова (Кадина) во Маркова Река
File:Бразда (Салаково) 04.jpg|Браздата, прокопана од Крали Марко, која носи вода од Салакова (Кадина) во Маркова Река


## Наводи

Категорија:Реки во Македонија
Категорија:Мокра
Куп на УЕФА 1977-1978

**УЕФА Куп 1977/78** — седма сезона од ова натпреварување организирано од страна на УЕФА во кое настапиле клубови од најсилните лиги кои не успеале да се пласираат во Купот на европските шампиони и Купот на победниците на куповите.

Натпреварувањето започнало на 13 септември 1977 и завршило со финален двомеч одигран на 26 април и 9 мај 1978 година.

Учествувале 64 клубови од 31 национален сојуз. Поради политички причини, шеста сезона по ред, Албанија немала свој претставник во натпреварувањето.

## Прво коло
Првите натпревари биле одиграни од 13 до 14 септември, а реванш натпреварите на 27 и 28 септември 1977 година.

|}

## Второ коло
Првите натпревари биле одиграни на 19 октомври, а реванш натпреварите на 2 ноември 1977 година.

|}

## Трето коло
Првите натпревари биле одиграни на 23 ноември, а реванш натпреварите на 7 декември 1977 година.

|}

## Четвртфинале
Првите натпревари биле одиграни на 1 март, а реванш натпреварите на 14 и 15 март декември 1978 година.

|}

## Полуфинале
Првите натпревари биле одиграни на 29 март, а реванш натпреварите на 12 април декември 1978 година.

|}

## Финале

### Прв натпревар

### Втор натпревар

## Надворешни врски

*Информации за сезоната 1977/78 на порталот на УЕФА

Категорија:Сезони во УЕФА Купот
Телескоп СОАР

**Телескоп СОАР** (англ. Southern Astrophysical Research Telescope) – модерен телескоп со пречник на огледалото од 4,1 метар кој работи во спектарот на видливата и инфрацрвената светлина. Сместен е во Серо Пачон во Чиле. Управуван е од конзорциум во кој учествуваат Бразил, универзитетот од Мичиген, Нациолната оптичка опсерваторија на САД и универзитетот од Северна Каролина.

Подготовките на локацијата почнале во септември 1998 година. Договорот меѓу партнерите бил потпишан во јануари 1999 година. Огледалата биле инсталирани во февруари 2004 година, а пуштањето било на 17 април 2004 година.

## Наводи

## Надворешни врски
*  SOAR : Официјално мрежно место на опсерваторијата ;
*  SOAR : мрежно место на Универзитетот Мичиген .

Категорија:Телескопи
Категорија:Телескопи во Чиле
Голем канарски телескоп

**Голем канарски телескоп** (, GranTeCan или **GTC**) — рефлекторски телескоп со делотворен пречник од 10,4 м кој се наоѓа во Опсерваторијата Роке де лос Мучачос на островот Палма, на Канарските Острови во Шпанија.

Изградбата на телескопот, сместен на вулкански врв на надморска висина од , траела седум години и чинела 130 милиони евра (112 милиони фунти). Неговото поставување било попречено од временските услови и логистичите потешкотии за превезување на опремата на толку оддалечено место. Првата светлост била постигната во 2007 години, додека научните набљудувања започнале во 2009 година.

Проектот GTC претставува партнерство образувано од неколку установи од Шпанија, САД и Мексико, и тоа: Канарскиот институт за астрофизика, Универзитетот на Флорида и Националниот автономен универзитет на Мексико. Планирањето за изградбата на телескопот, коешто започнало во 1987 година, вклучило повеќе од 1000 лица од 100 претпријатија.

Од 2015 година, телескопот е најголем рефлекторски телескоп во светот. Распределбата на достапното време за употреба на телескопот соодветствува на учеството на влоговите на трите земји во партнерството, односно: Шпанија (90%), и САД и Мексико (по 5%).

## Историја
мини|лево|180п|Кполата на GTC на зајдисонце
### Прва светлост
GTC започнал со своите првични набљудувања на 13 јули 2007 година, со употреба на 12 отсечоци од своето главно огледало изработено од стаклена керамика од марката Зеродур на германското претпријатие Шот. Подоцна, бројот на употребени отсечоци се зголемил на вкупно 36 шестаголни отсечоци целосно контролирани со контролен систем на активна оптика којшто работел заедно со рефлекторска единица. Првобитниот инструмент на телескопот бил OSIRIS. Редовните набљудувања започнале во мај 2009 година.

### Свечена церемонија на воведување
Капаците на Големиот канарски телескоп биле формално отворени на 24 јули 2009 година и биле свечено воведени во употреба од страна на шпанскиот крал Хуан Карлос I. Повеќе од 500 астрономи, владини претставници и новинари од Европа и Америка присуствувале на церемонијата.

## Галерија

Податотека:La Palma - Gran Telescopio Canarias.jpg|Куполата на GTC за време на изградбата во 2002.
Податотека:GranTeCan dome open as the sun sets.jpg|Отворање на куполата со заоѓањето на сонцето.


## Поврзано
* Рефлекторски телескоп

## Наводи

## Надворешни врски

* Голем канарски телескоп, *GTC* 
* Голем канарски телескоп , *GTC digital* 

Категорија:Телескопи
Категорија:Канарски Острови
Телескоп „Виктор Бланко“

**Телескоп „Виктор М. Бланко“** (), наречен и **Бланко 4 м** (**) — телескоп во склоп на Меѓуамериканската опсерваторија „Серо Тололо“, Чиле. Има отвор со пречник од 4 метри и изграден е во периодот од 1974 до 1976 г. Сличен е на телескопот „Николас Мејол“ на Националната опсерваторија „Кит Пик“ во Аризона, САД. Телескопот го добил сегашното име во 1995 г., во чест на порториканскиот астроном Виктор Мануел Бланко.
Во периодот од 1976 до 1998 г. бил најголемиот оптички телескоп на јужната полутопка. Во 1998 г. таа чест ја добил Многу големиот телескоп на Европската јужна опсерваторија (ESO).

Почнувајќи од 2012 г. главниот истражувачки инструмент на телескопот е Камерата за темна енергија (*Dark Energy Camera*, *DECam*), која се користи во Испитувањето на темната енергија (*Dark Energy Survey*).

## Поврзано
* Список на опсерватории

## Наводи

## Надворешни врски
*

Категорија:Телескопи
Категорија:Опсерватории во Чиле
Тракиска гробница во Казанлак

**Тракиската гробница во Казанлак** () е полукружна гробница од цигла во форма на кошница во близина на градот Казанлак во централна Бугарија. Споменикот датира од крајот на 4 век п.н.е., а од 1979 година се наоѓа на списокот на УНЕСКО за заштита на светското наследство.

## Опис
Гробницата е дел од поголема тракиска некропола. Се состои од тесен ходник и заоблена просторија за погребување, и двете украсени со мурали кои претставуваат тракиски пар за време на ритуална погребна свеченост.

За да се зачуваат цртежите, гробницата е затворена за јавноста, но изградена е реплика во соодветна димензија во близината.

Жената од муралот се наоѓа на задната страна на бугарската монета во вредност од 50 стотинки, од 2005 година.

Гробницата се наоѓа блиску до стариот тракиски главен град Севтополис.

## Наводи

Категорија:Светско наследство во Бугарија
Четириесет и прва македонска дивизија

мини|десно|350п|Формирање на 41 дивизија, село Шешково, август 1944.
**Четириесет и првата македонска дивизија на [[НОВЈ]]** е основана на 25 август 1944 година во селото Шешково кај Кавадарци.  При основањето, во нејзиниот состав влегле: Четвртата, Деветтата и Десеттата македонска бригада, а подоцна и Единаесеттата македонска ударна бригада. Дивизијата формациски делувала под команда на ГШ на НОВ и ПОМ, кон средината на октомври 1944 година, влегла во состав на Петнаесеттиот корпус на НОВЈ, а по воената реорганизаија од декември 1944 година, повторно паднала под директна команда на ГШ на НОВ и ПОМ.

## Команден состав
Командниот состав на дивизијата го сочинувале:
* Тихомир Милошевски, командант 
* Наум Василевски, командант од 25 септември 1944 година
* Методија Поповски - Мајка, командант од 6 декември 1944 година

Политички комесари биле:
* Стојан Бочваров, политички комесар од 25 септември 1944
* Раде Гогов - Црноречки, политички комесар
* Наум Наумовски - Борче, политички комесар од август 1944 година
* Ѓоре Симоновски, политички комесар од 6 декември 1944 година

## Борбени дејства

Четириесет и првата македонска дивизија учествувала во борбите во Тиквешко, во Повардарието, кај Прилеп и во долината на реката Вардар, против непријателските сили кои се повлекувале од Грција. При формирањето оваа дивизија броела 1.300 борци, а на крајот дури 5.181 борци и офицери. По капитулацијата на Бугарија, оваа дивизија воспоставила контакт со бугарскиот прилепски гарнизон за заеднички дејства против Германците во пределот на Битола. Така, на 9 септември 1944 година заедно со бугарскиот гарнизон го ослободиле Прилеп, кога биле заробени околу 300 германски војници и околу 60 воени возила и опрема. Потоа, од 11 до 16 септември 1944 година следувале остри борби со германските единици од составот на борбената група Гулман и Пабст. 

Во декември во состав на оваа дивизија влегле: Осмата, Дванаесеттата и Седумнаесеттата македонска ударна бригада. До крајот на 1944 година и почетокот на 1945 година, оваа дивизија учествувала во завршните борби за ослободување на Косово, во борбите против остатоците на балистичките сили во реонот Качаник-Урошевац-Гнилање.

## Литература
* Марјан Димитријевски: „Македонската војска 1944-1945“, Скопје, ИНИ, 1999 г.
* *[[Македонска енциклопедија]]* (книга втора) „МАНУ“, Скопје, 2009  година.

Категорија:Дивизии на НОВЈ
Жозеф Пруст

**Жозеф Луј Пруст** (), (,  – , ) – француски хемичар. Тој експериментално го воспоставил законот за постојан однос на масите во 1799 година, според кој хемиските соединенија секогаш се комбинираат во константни односи.

## Животопис
Жозеф Пруст е роден на 26 септември 1754 година во Анже, Франција. Татко му бил аптекар во Анже. Жозеф учел хемија во продавницата на татко му, а подоцно отишол во Париз каде бил назначен за главен аптекар во болницата Салпетриер.

Под влијание на Карло IV, Пруст отишол во Шпанија каде предавал во хемиското училиште во Сеговија и на универзитетот Саламанка.
Кога Наполеон извршил инвазија на Шпанија, била изгорена лабораторијата на Пруст, а тој бил принуден да се врати во Франција. На 5 јули 1826 година во Анже. Минералот прустит (Ag3AsS3) е именуван во негова чест.

Најпознатото остварување на Пруст е произлезено од неговиот спор со Бертоле. Бертоле не верувал дека супстанциите секогаш се комбинираат според законот за постојан однос на масите како што тврдел Пруст. Во 1799 година, Пруст докажал дека е во право кога ја објавил својата хипотеза.

## Остварувања
мини|десно|Биста на Жозеф Пруст од вајарот Давид д'Анже (1831)
Најголемиот придонес на Пруст во развојот на хемијата е законот за постојан однос на масите, кој понекогаш се нарекува и Прустов закон. Овој закон изворот на атомската теорија на Далтон.

Кон 1780 година, Пруст ја пронашол маслената ламба со бочен резервоар каде маслото се турка кон фитилот од неговата сопствена тежина. Пруст ја вовел анализата на метали во водени раствори на сулфиди добиени со таложење на сулфурводород, метод на анализа кој долго време се сметал за класичен.

Паралелно со своите истражувања на составот на неорганските соединенија, Пруст се интересира за прехранбениот домен. По гладот во Шпанија (1803-1804), Пруст предлага метод за консумација на исландски мов кој можел да се најде во планините.

После 1800 година, Пруст во Шпанија врши истражувања на шеќерите содржани во медот, грозјето и другите овошја . Тој покажал дека шеќерите на медот и грозјето се исти (гликоза и фруктоза) и се различни од шеќерот од шеќерна трска (сахароза).

По своето враќање во Франција, Пруст спроведувал истражувања на прехранбени производи со скромни средства . Тој ја проучува можноста да се промени составот на лебот со додавање на брашно од компири .  Тој ги открива хордеинот и казеинот проучувајќи го јачменот  et le lait caillé и изварката . Предлага подготовка на супа во таблети и сушено месо според методот на перуанските Индијанци . Тој исто така е заинтересиран за потеклото на уринарните камења .

## Наводи

Категорија:Француски хемичари
Категорија:Членови на Француската академија на науките
Категорија:Членови на Баварската академија на науките
Категорија:Членови на Торинската академија на науките
Прва македонска кошаркарска лига 2013/14 - Разигрување

**Првата македонска кошаркарска лига 2013/14 - Разигрување** била конечната фаза на Првата македонска кошаркарска лига 2013/14. Разигрувањата започнале на 17 мај, а завршиле на 3 јуни 2014 година. Четири екипи играле во разигрувањето преку пласманот од Супер лигата. Разигрувањето го освоил МЗТ Аеродром и така станал првак на сезоната.

## Костур
}}

|-
| height="2" |
| rowspan="2" style="border-width:2px 0 0 0; border-style:solid;border-color:black;"|&nbsp;
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |
| rowspan="2" style="text-align:center;background-color:#f2f2f2;border:1px solid #aaa;"| }
| rowspan="2" style="border:1px solid #aaa;background-color:#f9f9f9;" | &nbsp;}
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }
| rowspan="2" style="text-align:center;border:1px solid #aaa;border-left:0px;background-color:#f9f9f9;" | }

|-
| height="7" |

|-
| height="14" |&nbsp;
| style="text-align:center;background-color:#f2f2f2;border:1px solid #aaa;"| }
| style="border:1px solid #aaa;background-color:#f9f9f9;" | &nbsp;}
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="text-align:center;border:1px solid #aaa;border-left:0px;background-color:#f9f9f9;" | }
| style="border-width:2px 0 0 0; border-style:solid;border-color:black;"|&nbsp;
|}

## Полуфинале
### (1) МЗТ Аеродром против (4) Лирија

* Лирија не нашла сала за одигрување на натпреварот; Службена победа за МЗТ Аеродром.

Ова било прва серија во разигрувањата помеѓу овие две екипи.

### (2) Работнички против (3) Кожув

## Финале
### (1) МЗТ Аеродром против (2) Работнички

## Наводи

## Надворешни врски
* Сезоната 2013/14 на basketball.org.mk 
* Сезоната 2013/14 на eurobasket.com  

2013/2014
Категорија:Спортот во Македонија во 2014 година
Чамлиџа-џамија

__БЕЗСОДРЖИНА__
**Чамлиџа-џамија** () — џамија во округот Усќудар на градот Истанбул и најголемиот муслимански храм во Турција. Има сместивост од 63.000 луѓе и во себе вклучува музеј, ликовна галерија, библиотека, сала за собири и подземно паркиралиште за 3.500 возила.

Џамијата е дело на архитектките, Бахар Мизрак и Хајрије Ѓул Тоту, а нејзината изградба чинела 150 милиони лири (59,65&nbsp;милиони евра). Секое од четирите минариња е високо 107,1&nbsp;м, во спомен на Битката кај Манцикерт која се одиграла во 1071&nbsp;г. помеѓу Селџучкото и Византиското Царство.

Ова е еден од повеќе мегапроекти на турската влада како сведоштво за силата на стопанството и белег на владејачката Партија на правдата и развојот и претседателот Реџеп Таип Ердоган.

Џамијата е свечено отворена на 4 мај 2019&nbsp;г. од претседателот Ердоган. На отворањето присуствувале повеќе странски државници како Маки Сал од Сенегал, Алфа Конде од Гвинеја, Илир Мета од Албанија, Мухамед Штаје од Палестина и претставници на други земји.

## Галерија

Istanbul Big Camlica Mosque june 2019 2036.jpg|Предворие и главен влез
Istanbul Big Çamlıca Mosque View from SW in 2019 2021.jpg|Западна страна
Istanbul Big Camlica Mosque june 2019 1940 panorama (1).jpg|Панорама
Istanbul Big Camlica Mosque june 2019 1933.jpg|Витраж
Istanbul Big Camlica Mosque june 2019 1948.jpg|Витраж
Istanbul Big Camlica Mosque june 2019 1980.jpg|Глетка насликана на плочки
Istanbul Big Camlica Mosque june 2019 2013.jpg|Џамискиот двор
Istanbul Big Camlica Mosque june 2019 2009.jpg|Украс над сводовите


## Поврзано
* Османлиска архитектура
* Список на џамии во Истанбул
* Султан Ахмедова џамија
* Аја Софија

## Наводи

## Надворешни врски

* Портал на џамијата „Чамилџа“  

Категорија:Џамии во Усќудар
Категорија:Џамии во Истанбул
Категорија:Појавено во 2019 година